Diari Oficial de la Generalitat Valenciana


Sumari del DOGV 4999, del 05-05-2005 (2005/4628)

ORDRE de 22 d'abril de 2005, de la Conselleria d'Agricultura, Pesca i Alimentació, per la qual es convoquen quatre beques per a postgraduats per a la realització de projectes d'investigació i tesis doctorals a la Direcció General d'Investigació i Innovació Agrària i Ramaderia.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4999

Data del DOGV
:   05-05-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/4628


Data del document
:   22-04-2005

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Descriptors 

:   * assignació per estudis
    * enginyer
    * ajuda pública
    * ensenyament superior
    * agronomia
    * suport econòmic
    * ciències biològiques
    * veterinari

ORDRE de 22 d'abril de 2005, de la Conselleria d'Agricultura, Pesca i Alimentació, per la qual es convoquen quatre beques per a postgraduats per a la realització de projectes d'investigació i tesis doctorals a la Direcció General d'Investigació i Innovació Agrària i Ramaderia. [2005/X4628]
  
Els pressupostos de la Generalitat Valenciana per a l'any 2005 preveuen la concessió de beques per a la realització de projectes d'investigació i tesis doctorals relatius al sector agrari de la Comunitat Valenciana.
  
Per això, i fent ús de les facultats que em confereix l'article 35 de la Llei de la Generalitat Valenciana 5/1983 de 30 de desembre, de Govern Valencià, i vistos la Llei 38/2003, General de Subvencions, el Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana i el Decret 108/1992 de 6 de juliol, del Govern Valencià, pel qual es regula la concessió de beques,
  
ORDENE
  
Apartat primer
  
Convocar concurs públic per a la concessió de quatre beques per a la realització de projectes d'investigació i tesis doctorals relatius al sector ramader de la Comunitat Valenciana i aprovar les bases per les quals es regeix esta convocatòria, incloses en l'annex de la present ordre.
  
Apartat segon
  
La dotació econòmica de les beques se sufragarà a càrrec del capítol IV, línia T4726000, del programa 714.80, dels Pressupostos de la Generalitat Valenciana, per a l'any 2005. Esta línia es finança a càrrec del Fons Social Europeu.
  
Apartat tercer
  
D'acord amb el que disposa l'Ordre de 30 de maig de 1996, de la Conselleria d'Economia i Hisenda, sobre la forma d'acreditar pels beneficiaris de subvencions l'exigència prevista en l'article 47.7 del Text Refós de la Llei d'Hisenda Pública de la Generalitat Valenciana, els beneficiaris de subvencions a càrrec dels Pressupostos de la Generalitat Valenciana, estan obligats a acreditar que es troben al corrent de les seues obligacions tributàries i de la Seguretat Social, amb relació al moment en què finalitze el termini de presentació de sol·licituds i de la forma que estableixen els articles 7, 8 i 9 del Reial Decret 390/1996 d'1 de març.
  
Queden exonerades les línies de subvenció que s'esmenten en l'annex de la Resolució de 8 de juliol de 1998, de la Conselleria d'Economia, Hisenda i Administració Pública, per la qual es fa pública la relació de disposicions en matèria d'agricultura que s'entenen equiparades als efectes de l'article 3.7 de l'Ordre de 30 de maig de 1996, de la Conselleria d'Economia i Hisenda. Segons esta resolució les exoneracions no s'aplicaran quan el beneficiari de l'ajuda siga una persona jurídica ni quan l'import total de l'ajuda concedida a un beneficiari, persona física o jurídica, supere els trenta mil cinquanta euros amb seixanta-un cèntims.
  
Apartat quart
  
S'autoritza al director general d'Investigació i Innovació Agrària i Ramaderia perquè, en l'àmbit de les seues competències, adopte les mesures necessàries per al desenvolupament i aplicació de l'ordre.
  
Apartat quint
  
Contra la present convocatòria, que posa fi a la via administrativa, cap recurs de reposició, en el termini de dos mesos, davant del mateix òrgan que dicta la present norma (art. 116 i 117 de la Llei 30/1992), o bé, directament, recurs contenciós administratiu (art. 10 i 46 Llei de Jurisdicció Contenciosa Administrativa).
  
València, 22 d'abril de 2005
  
El conseller d'Agricultura, Pesca i Alimentació,
  
JUAN G. COTINO FERRER
  
ANNEX
  
Bases
  
Primera. Objecte
  
Les beques tenen com a objecte la formació de postgraduats per a la realització de projectes d'investigació i tesis doctorals relatius al sector ramader de la Comunitat Valenciana.
  
Segona. Nombre, classes de beques i titulació exigida
  
Les beques seran un total de quatre, distribuïdes en les següents classes:
  
Classe A. Estudi de la salmonel·losi a les explotacions de Broilers. Destinada a Llicenciats en Veterinària. Els estudis i investigacions d'esta beca versaran sobre els aspectes següents: incidència de la salmonel·losi en les diferents explotacions de Broilers. Factors de risc en les esmentades explotacions. Repercussió econòmica sobre les explotacions. Riscos per a la salut pública.
  
Classe B. Biotecnologia de la reproducció en porcí. Destinada a Llicenciats en Veterinària o Ciències Biològiques, i enginyers agrònoms. Els estudis i investigacions d'esta beca versaran sobre els aspectes següents: producció d'embrions in vitro i injecció espermàtica intracitoplasmàtica.
  
Classe C: Enginyeria en depuració de fems i purins. Destinada a enginyers agrònoms. Els estudis i investigacions d'esta beca versaran sobre els aspectes següents: estudi dels diferents sistemes de depuració. Impacte ambiental d'estos. Estudi econòmic d'estos.
  
Classe D: Estudi de tècniques reproductives en conills i xicotets remugants. Destinada a Llicenciats en Veterinària i enginyers agrònoms. Els treballs i investigacions versaran sobre els aspectes següents: posada al punt, desenvolupament i avaluació de diferents tècniques reproductives per a la implantació en reproductors de xicotets remugants i conills.
  
Tercera. Dotació, pagament de les beques i duració
  
Les quatre beques estan dotades cada una amb 1.100 euros bruts mensuals, i l'import total de les beques és de 52.800 euros anuals, per a la qual cosa es disposa, segons el Pressupost de la Generalitat Valenciana per a l'any 2005, d'un crèdit màxim de 26.400 euros, tenint en compte que la incorporació dels becaris no es realitzarà abans del dia 1 de juliol de 2005.
  
L'import de les beques s'abonarà mensualment, prèvia certificació del cap del Servici de Tecnologia Ramadera, i es justificarà l'avanç dels treballs per a la consecució de l'objectiu final.
  
El període de gaudi serà de 36 mesos consecutius, este període es podrà prorrogar, en cas de ser necessari per a la finalització del projecte d'investigació o tesi doctoral per un màxim de tres mesos. L'abonament dels mesos corresponents als exercicis pressupostaris 2006, 2007 i 2008 quedarà condicionat al fet que existisca consignació econòmica per a este concepte en els esmentats exercicis.
  
Quarta. Requisits
  
Per a optar a estes beques serà necessari:
  
- Ser espanyol o tindre la nacionalitat d'un dels estats de la Unió Europea.
  
- Estar en possessió del títol de Llicenciat en Veterinària, Llicenciat en Ciències Biològiques o Enginyer Agrònom, havent-lo obtingut amb posterioritat al curs acadèmic 2000/2001.
  
Els títols obtinguts en l'estranger hauran de ser convalidats i s'hauran d'acreditar en el termini de presentació de sol·licituds.
  
Quinta. Formalització de les sol·licituds i termini de presentació
  
Les sol·licituds, emplenades segons el model adjunt, aniran dirigides al director general d'Investigació i Innovació Agrària i Ramaderia. I en estes es farà constar la/s beca/s a la/s que s'opte, numerant-les per ordre de preferència en cas de ser més d'una, posant l'indicatiu davant la casella que, en la sol·licitud, expresse la classe de beca. Estes es presentaran en el Registre General d'esta Conselleria situat al carrer d'Amadeu de Savoia, número 2, 46462 València, o tramitades per qualsevol de les formes que estableix l'article 38.4 de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú.
  
El termini de presentació de les sol·licituds serà de trenta dies naturals, a comptar des de l'endemà de la publicació de la present ordre en el Diari Oficial de la Generalitat Valenciana.
  
Sexta. Condicions i mèrits preferents
  
Junt amb la sol·licitud s'acompanyarà el currículum del sol·licitant i tot tipus de mèrits professionals que hauran de ser acreditats mitjançant compulsa, en el moment de presentació de sol·licituds.
  
El currículum es valorarà de conformitat amb el barem següent:
  
Expedient acadèmic general: fins a 4 punts.
  
Nombre d'assignatures de l'expedient acadèmic relacionat amb el tema de la beca i qualificacions obtingudes en estes: fins a 3 punts.
  
Coneixement d'idiomes relacionats amb la literatura científica del tema de la beca, valorat per certificació acadèmica o per estades en països on l'esmentada llengua siga idioma oficial: fins a 2 punts.
  
Experiència professional relacionada amb l'àrea de formació de la beca: fins a 2 punts.
  
Valencià: fins a 1'5 punts.
  
Sèptima. Selecció
  
Per a l'examen de beques es constituirà una Comissió Avaluadora que estarà formada per:
  
President: Eduardo Primo Millo, director general d'Investigació i Innovació Agrària i Ramaderia.
  
Secretari: Gonzalo Martín Rubianes (veterinari d'Inspecció Pecuària de l'OCAPA de Foios).
  
Vocals:
  
M. Pilar Viudes de Castro (col·laboradora científica adjunt-IVIA).
  
Jesús W. Peinado Gómez (cap del Servici de Tecnologia Ramadera).
  
Miguel Ángel Silvestre Camps (col·laborador científic adjunt-IVIA).
  
Suplents:
  
President: Manuel Láinez Andrés (director del Centre d'Investigació i Tecnologia Animal CITA).
  
Secretari: Alfredo Gala Vela (veterinari d'Inspecció Pecuària de l'OCAPA de Llíria)
  
Vocals:
  
Concepción Caballero Galván (cap de la Unitat d'Anàlisi de Sanitat Animal).
  
Ernesto Gómez Blasco (col·laborador científic adjunt-IVIA)
  
Pedro Antonio Andrés Beltrán (cap de la Secció de Producció Animal dels SSTT de Castelló).
  
Octava. Procés de selecció
  
1. La Comissió a què fa referència l'article anterior avaluarà els mèrits aportats per cada sol·licitant i considerarà únicament aquells que estiguen acreditats documentalment.
  
2. Els candidats que obtinguen 6 punts o més en la fase anterior seran convocats per a la realització d'una entrevista sobre coneixements generals en la matèria d'especialitat de la beca per la qual opten, la data de realització es farà pública per mitjà d'un anunci en el tauler de la Conselleria d'Agricultura, Pesca i Alimentació (c/Amadeu de Savoia, 2, 46370 València), a la planta baixa, a partir del desé dia natural de la finalització del termini de presentació de sol·licituds. També es podrà rebre informació telefònica a este respecte en el Servici de Tecnologia Ramadera (telèfon: 39 019 07 82) . L'entrevista es valorarà amb un màxim de 4 punts.
  
Sumats els punts obtinguts en la fase primera i segona se seleccionaran els candidats per ordre de puntuació i s'exposarà la llista en el tauler esmentat durant 10 dies per a fase d'al·legacions.
  
Novena. Concessió
  
Les beques seran adjudicades per Resolució del conseller d'Agricultura, Pesca i Alimentació, a la vista de la proposta de la Comissió Avaluadora, en el termini màxim de dos mesos, a partir del dia següent al de la finalització del termini de presentació de sol·licituds. La no-resolució adjudicant dins del termini establit anteriorment produirà l'efecte de la desestimació presumpta de les sol·licituds presentades.
  
La resolució de concessió serà publicada en el Diari Oficial de la Generalitat Valenciana.
  
Es consideraran denegades les sol·licituds que no figuren en la relació publicada.
  
Deu. Drets, obligacions i incidències dels becaris
  
Les beques són incompatibles amb altres beques o activitats laborals per a la mateixa o semblant activitat o que impedisquen el compliment de les seues activitats com a becaris, art. 5.1 g) del Decret 108/1992.
  
La condició de becari no genera relació laboral ni administrativa amb la Generalitat Valenciana.
  
L'acceptació de la beca en les condicions de la convocatòria, suposarà, a més, les obligacions següents:
  
Les dades obtingudes dels estudis realitzats pels becaris són propietat de la Conselleria d'Agricultura, Pesca i Alimentació.
  
- No publicar cap article, ni remetre cap comunicació a qualsevol entitat o organisme sobre matèries relacionades amb els temes de les beques, sense l'autorització prèvia del cap del Servici de Tecnologia Ramadera i en tot cas fent constar expressament el patrocini de la Conselleria d'Agricultura, Pesca i Alimentació.
  
Compromís d'elaborar al final del període de gaudi de la beca, un informe final dels estudis realitzats i els resultats obtinguts en els projectes d'investigació o tesis doctorals desenvolupats.
  
El director general d'Investigació i Innovació Agrària i Ramaderia de la Conselleria, resoldrà les incidències que es produïsquen durant el període de gaudi de les beques a proposta del cap de l'Àrea de Ramaderia i les podrà deixar sense efecte, amb audiència prèvia a l'interessat, en els casos següents:
  
Incompliment de les obligacions.
  
No realitzar l'activitat que va motivar la concessió.
  
Deixar de reunir els requisits exigits en la present convocatòria.
  
Onze. Tutories, ubicació i horari dels becaris
  
Els becaris realitzaran la seua comesa davall l'oportuna tutoria de la persona designada per a cada beca, qui haurà de tindre els requisits acadèmics necessaris.
  
L'horari de la seua activitat serà, com a mínim, l'establit per als funcionaris de l'administració, però tenint en compte que, a més d'açò, hauran de dedicar a la seua labor tot el de temps complementari que necessiten per a desenvolupar-la.
  
La seua ubicació serà, el Centre d'Investigació i Tecnologia Animal de Segorbe (Castelló).
  
No obstant, podran compatibilitzar eixa destinació amb les dependències on residisca el tutor de la seua activitat, podrà ser qualsevol de les universitats valencianes o centres d'investigació de la Comunitat.
  
Dotze. Substitucions
  
Es constituirà una borsa de reserva per a cada classe de beca amb els aspirants que no resulten adjudicataris de les beques, prioritzats per ordre de puntuació, per a cobrir les vacants per incidències, renúncies, abandons o incompliments que puguen sorgir durant el període de gaudi.
  
Tretze. Cobertura sanitària
  
Amb la finalitat de donar cobertura sanitària a les persones adjudicatàries de les beques se les inclourà en una pòlissa col·lectiva subscrita amb una companyia privada de servicis sanitaris, per a la qual cosa es disposa, segons el Pressupost de la Generalitat Valenciana per a l'any 2005, d'un crèdit màxim de 1.200 euros. La cobertura sanitària corresponent als exercicis pressupostaris dels anys 2006, 2007 i 2008 quedarà condicionada a l'existència de crèdit per a les anualitats de les beques.
  
Catorze. Despeses complementàries